Vegna rafmagnsleysisins gat Axel Rúnar Guðmundsson bóndi í Ytri-Valdarási ekki mjólkað í morgun. Ef hann hefði ekki haft varaaflstöð til umráða hefðu kýrnar geta hlotið varanlegan skaða.
það er hætta á júgurbólgu ef það líður langur tími, það er ekki víst að það verði afturkvæmt og þær nái sér að fullu. ég heyri fyrir aftan þig að þær eru aðeins farnar að kvarta, já þær eru orðnar órólegar.
Sagði Axel Rúnar upp úr klukkan níu í morgun. En varaaflstöðin bjargaði mjöltunum sem var að ljúka upp úr klukkan ellefu og aftur komin ró í fjósið.
ef við hefðum ekki verið með stöðina hefði þetta nú þegar orðið mjög slæmt og jafnvel orðin skaði. Sem kemur í ljós dálítið seinna. það virðist vera að kúabændur þurfi bar aað vera með þetta, línurnar orðnar gamlar og þurfa endurnýjundar við og helst setja þetta í jörðu.
ég var ekki með hana alveg tilbúna, ég bjóst ekki við þessu af því veðrið er mjög gott.
Þá eru tvær línur úti hjá Landsneti, Vopnafjarðarlína og Hólalína milli Hóla og Teigahorns. Steinunn Þorsteinsdóttir, upplýsingafulltrúi Landsnets, segir ólíklegt að það þrufi að grípa til skerðinga á rafmagni þar sem línurnar eru á varaafli.
það var erfitt að komast í viðgerð vegna veðurs og snjóflóðahættu á svæðinu þannig að línan er ennþá úti og vopnafjörður keyrður á varaafli. Í gærkvöldi þá féll aurskriða á eina stæðu á hólalínu og tók út línuna, þar var ekki rafmagnsleysi í kjölfarið af því virkjanir á austurlandi sjá svæðinu ufyrir rafmagni.